ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
পশ্চিমবঙ্গের কল্যাণীর অল ইন্ডিয়া ইনস্টিটিউট অফ মেডিক্যাল সাইন্সেসে এমবিবিএস পাঠক্রমের তৃতীয় ব্যাচ -২০২১-এর সূচনা করেছেন কেন্দ্রীয় স্বাস্থ্য প্রতিমন্ত্রী ডক্টর ভারতী প্রবীণ পাওয়ার
"পশ্চিমবঙ্গের স্বাস্থ্য ব্যবস্থায় একটি মাইলফলক হিসেবে কাজ করবে এবং খুব শীঘ্রই একটি উৎকৃষ্ট কেন্দ্র হিসেবে গড়ে উঠবে কল্যাণীর এই এইমস হাসপাতাল" ডক্টর ভারতী প্রবীণ পাওয়ার
নতুন দিল্লি, ০৭ মার্চ, ২০২২
পশ্চিমবঙ্গের নদীয়া জেলার কল্যাণীর অল ইন্ডিয়া ইনস্টিটিউট অফ মেডিক্যাল সাইন্সেস, এইমস হাসপাতালে এমবিবিএস পাঠক্রমের তৃতীয় ব্যাচের আজ সূচনা হয়েছে। দিল্লি থেকে ভার্চুয়াল মাধ্যমে এর আনুষ্ঠানিক উদ্বোধন করেন কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডক্টর ভারতী প্রবীণ পাওয়ার। নতুন পড়ুয়াদের অভিনন্দন জানিয়ে তিনি বলেন, কল্যাণীর এই এইমস হাসপাতাল পশ্চিমবঙ্গের চিকিৎসা ব্যবস্থায় একটি মাইল ফলক হিসেবে কাজ করবে।
কেন্দ্রীয় স্বাস্থ্য প্রতিমন্ত্রী তাঁর ভাষণে উল্লেখ করেন যে, প্রাক্তন প্রধানমন্ত্রী স্বর্গীয় অটল বিহারী বাজপেয়ি প্রতিটি রাজ্যে একটি করে উৎকৃষ্ট মানের চিকিৎসা কেন্দ্র গড়ে তোলার স্বপ্ন দেখেছিলেন। প্রাক্তন স্বাস্থ্য মন্ত্রী প্রয়াত সুষমা স্বরাজ সেই প্রচেষ্টাকে এগিয়ে নিয়ে গিয়েছিলেন। পরবর্তীকালে প্রধানমন্ত্রী শ্রী নরেন্দ্র মোদীর নেতৃত্বে দেশের প্রতিটি রাজ্যে একটি করে এইমস হাসপাতাল নির্মাণের পরিকল্পনা নেওয়া হয়। সেই অনুযায়ী দেশে মোট ২২ টি এই ধরনের হাসপাতাল রয়েছে। প্রাক্তন অর্থমন্ত্রী প্রয়াত শ্রী অরুণ জেটলি কল্যাণীর এইমস হাসপাতালের জন্য বাজেটে অর্থ বরাদ্দ করেছিলেন। মোট ১,৭৫৪ কোটি টাকা ব্যয়ে ৯৬০ শয্যা বিশিষ্ট এই হাসপাতাল গড়ে উঠেছে।
ডক্টর ভারতী প্রবীণ পাওয়ার জানান, মূলত তিনটি উদ্দেশ্যে সারা দেশে এইমস হাসপাতালগুলি তৈরি করা হচ্ছে। এর একটি হচ্ছে আধুনিক চিকিৎসা ব্যবস্থা, দ্বিতীয়টি জৈব চিকিৎসা বিজ্ঞান এবং তৃতীয়টি টারশিয়ারি কেয়ার বা পরিচর্যা। প্রধানমন্ত্রী স্বাস্থ্য সুরক্ষা যোজনায় এই হাসপাতালগুলি গড়ে তোলা হয়েছে।
কল্যাণী এইমস' হাসপাতালের কার্যনির্বাহী অধিকর্তা রামজি সিং জানান, অল ইন্ডিয়া এন্ট্রান্স-এর মাধ্যমে সারা দেশের ১৬টি রাজ্য থেকে মোট ১১৩ জন ছাত্র-ছাত্রী এমবিবিএস পাঠক্রমের এই তৃতীয় ব্যাচে ভর্তি হয়েছে। আরও ১২ জন আসছে। অর্থাৎ মোট আসন সংখ্যা ১২৫। কোভিড জনিত পরিস্থিতির কারণে এই ব্যাচের ভর্তি হতে কিছুটা বিলম্ব হয়েছে।
তিনি বলেন, ২০১৯ সালের সেপ্টেম্বর মাসে প্রথম সেখানে এমবিবিএস পাঠক্রমের সূচনা হয়েছিল। কল্যাণী মেডিকেল কলেজে আনসার ক্যাম্প অফিসে প্রথম পড়ানোর কাজ শুরু হয়। পরবর্তীকালে ২০২০ সালের আগস্ট মাসে এইমসের প্রধান কার্যালয় বসন্তপুরে পঠন-পাঠন শুরু হয়। এই হাসপাতালটি ১৭৯.৮২ একর জমির ওপর গড়ে উঠেছে। সেখানে ২০২১ সালের জানুয়ারি মাস থেকে বহির্বিভাগ শুরু হয়েছে। বর্তমানে এই হাসপাতালে ২২ টি বিভাগ চালু রয়েছে। বহির্বিভাগে প্রতিদিন গড়ে ৫৫০ জন রোগী দেখাতে আসেন। খুব শীঘ্রই সেখানে অন্তর বিভাগ বা ইনডোর চালু করা হবে বলে তিনি জানান।
আজকের এই এমবিবিএস পাঠক্রমের তৃতীয় ব্যাচের উদ্বোধনী অনুষ্ঠানে অন্যদের মধ্যে উপস্থিত ছিলেন কল্যাণী এইমস- এর সভাপতি ডক্টর চিত্রা সরকার, মেডিকেল সুপারেনটেনডেন্ট ডক্টর অজয় মল্লিক প্রমুখ।
CG/ SB
(Visitor Counter : 376
প্রধানমন্ত্রীরদপ্তর
ইন্ডিয়ান গ্লোবাল উইক অধিবেশনের সূচনায় প্রধানমন্ত্রীর ভাষণ
নয়াদিল্লী, ৯ জুলাই, ২০২০
(প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে ইন্ডিয়ান গ্লোবাল উইক অধিবেশনের সূচনায় উদ্বোধনী ভাষণ দিয়েছেন।
সংকটের বর্তমান সময়ের কথা উল্লেখ করে প্রধানমন্ত্রী বলেন, বিশ্ব পুনরুজ্জীবনে ভারত অগ্রণী ভূমিকা পালন করবে। তিনি বলেন, এটি দুটি কারণের সাথে ঘনিষ্ঠভাবে সম্পর্কযুক্ত। প্রথমটি হল, ভারতীয় প্রতিভা এবং দ্বিতীয়টি হল, সংস্কার ও পুনরুজ্জীবিত করার ক্ষেত্রে ভারতের ক্ষমতা। তিনি ব্যাখ্যা করে বলেন যে সমগ্র বিশ্বে ভারতের মেধা-বল, বিশেষত ভারতীয় প্রযুক্তি, শিল্প ও প্রযুক্তি পেশাদারদের অবদানকে স্বীকৃতি দেওয়া হয়েছে।
তিনি ভারতকে এমন একটি প্রতিভাশালী শক্তিধর দেশ হিসেবে বর্ণনা করেছেন যা সবসময় বিশেষ ভূমিকা রাখতে আগ্রহী। তিনি আরও বলেছেন যে ভারতীয়রা সহজাত সংস্কারক এবং ইতিহাসই তা প্রমাণ করেছে ভারতে সামাজিক বা অর্থনৈতিক যে সমস্যাই আসুক না কেন ,প্রতিটিই কাটিয়ে উঠতে পারে।
প্রধানমন্ত্রী বলেন, ভারত যে পুনরুজ্জীবনের কথা বলেছে তা হল- যত্ন সহকারে পুনরুজ্জীবন, সহানুভুতির সাথে পুনরুজ্জীবন এবং পরিবেশ ও অর্থনীতি উভয় ক্ষেত্রেই পুনরুজ্জীবন।
প্রধানমন্ত্রী গত ৬ বছরে প্রাপ্ত সাফল্যের কথা তুলে ধরেন। যেমন- সার্বিক আর্থিক অন্তর্ভুক্তি, বহু সংখ্যক আবাসন ও পরিকাঠামো নির্মাণ, সহজে ব্যবসা এবং পণ্য পরিষেবা কর সহ কর ক্ষেত্রে সংস্কার ইত্যাদি।
শ্রী মোদী বলেন, ভারতীয়দের অদম্য ইচ্ছাশক্তির কারণেই ইতিমধ্যেই অর্থনৈতিক পুনরুজ্জীবনের সবুজ রেখা দেখা দিতে শুরু করেছে।
তিনি বলেন, প্রযুক্তির সাহায্যে প্রত্যেক উপভোক্তাদের কাছে সরকারের সহায়তা সরাসরি পৌঁছে দেওয়া যাচ্ছে। এরমধ্যে রয়েছে বিনামূল্যে রান্নার গ্যাস, ব্যাঙ্ক অ্যাকাউন্টে নগদ অর্থ প্রদান, লক্ষ লক্ষ মানুষকে বিনামূল্যে খাদ্যশস্য সরবরাহ এবং আরও অনেক কিছুই দেওয়া হচ্ছে ।
প্রধানমন্ত্রী বলেন, ভারত বিশ্বের অন্যতম উন্মুক্ত অর্থনীতির দেশ এবং সমস্ত বহুজাতিক সংস্থাকে ভারতে তাদের ব্যবসা প্রতিষ্ঠার জন্য আমন্ত্রণ জানানো হচ্ছে। প্রধানমন্ত্রী ভারতকে বহু সম্ভাবনাময় ও সুবিধাযোগ্য দেশ হিসেবে বর্ণনা করেছেন।
তিনি কৃষি ক্ষেত্রে শুরু হওয়া বিভিন্ন সংস্কারের বর্ণনা দিয়েছেন এবং বলেছেন যে এটি বিশ্বব্যাপি শিল্প সংস্থার কাছে একটি আকর্ষণীয় বিনিয়োগের সুযোগ এনে দেবে।
প্রধানমন্ত্রী বলেন, সর্বশেষ সংস্কারগুলি অতিক্ষুদ্র, ক্ষুদ্র ও মাঝারি শিল্পক্ষেত্রে উৎসাহ প্রদান করবে এবং বড় শিল্প ক্ষেত্রের পরিপূরক হয়ে উঠবে।
তিনি বলেন, প্রতিরক্ষা এবং মহাকাশ ক্ষেত্রে বিনিয়োগের সুযোগ রয়েছে।
প্রধানমন্ত্রী বলেন, এই মহামারী আবারও দেখিয়ে দিয়েছে যে ভারতে ওষুধ শিল্প কেবলমাত্র ভারতের জন্যই নয় সমগ্র বিশ্বের জন্য একটি সম্পদ। বিশেষত উন্নয়নশীল দেশগুলির ওষুধ ক্ষেত্রে ব্যয় হ্রাসে এটি অগ্রণী ভূমিকা পালন করেছে।
তিনি বলেন, 'আত্মনির্ভর ভারত' মানে শুধুমাত্র স্বয়ং সম্পূর্ণ অথবা বিশ্বের কাছাকাছি আসা নয়, বরং স্বনির্ভরশীল এবং স্ব-উৎপাদনকারী দেশ হিসেবে গড়ে ওঠা।
এ এমন এক ভারত যেখানে সংস্কার, অংশগ্রহণ এবং রূপান্তর এসেছে। এ এমন একটি ভারত যা নতুন অর্থনীতির সুযোগ এনে দিয়েছে। এ এমন এক ভারত যা উন্নয়নের ক্ষেত্রে মানব কেন্দ্রিক এবং অন্তর্ভুক্তিমূলক পদ্ধতি অবলম্বন করেছে। তিনি বলেন, ভারত আপনাদের সকলের জন্য অপেক্ষা করছে।
তিনি সন্তোষ ব্যক্ত করেন যে, ভারতীয় শাস্ত্রীয় সঙ্গীতের সৌন্দর্যকে বিশ্বের কাছে যিনি পৌঁছে দিয়েছিলেন সেই পন্ডিত রবিশঙ্করের ১০০-তম জন্মবার্ষিকীও পালন করেছে এই সংস্থাটি। ‘নমস্তে’ শুভেচ্ছার এক রূপ হিসেবে বিশ্বব্যাপি কিভাবে চলছে, তা তিনি তুলে ধরেন। প্রধানমন্ত্রী বলেন, বিশ্বব্যাপি মঙ্গল ও সমৃদ্ধির জন্য ভারত যা কিছু করতে পারে, তা করতে প্রস্তুত রয়েছে ।
CG/SS/NS
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ১৯৩.৫৩ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ১৫.৪২ কোটি টিকার ডোজ রয়েছে
নতুন দিল্লি, ৩১ মে, ২০২২
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। ভারত সরকার ২০২১ সালের ১৬ জানুয়ারি থেকে টিকাকরণ অভিযান শুরু করে। সর্বজনীন টিকাকরণের নতুন পর্যায় ২১শে জুন,২০২১ থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ৩১ মে পর্যন্ত ১৯৩.৫৩ কোটির বেশি  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৫ কোটি ৪২ লক্ষ  টিকার ডোজ রয়েছে।
CG/SB
(Visitor Counter : 53
উপ-রাষ্ট্রপতিরসচিবালয়
চলচ্চিত্রে হিংসা, অশালীনতা ও অভব্যতার দৃশ্য এড়াতে উপরাষ্ট্রপতির পরামর্শ
নয়াদিল্লি, ২৩ ডিসেম্বর, ২০১৯
উপরাষ্ট্রপতি শ্রী এম ভেঙ্কাইয়া নাইডু জনমানসে বিশেষত তরুণদের মধ্যে চলচ্চিত্রের ব্যাপক প্রভাবের বিষয়টি উল্লেখ করে চলচ্চিত্র নির্মাতাদের ফিল্ম তৈরি করার সময় হিংসা, অশালীনতা ও অভব্যতার দৃশ্য এড়ানোর পরামর্শ দেন। নতুন দিল্লীতে আজ ৬৬তম জাতীয় চলচ্চিত্র পুরস্কার প্রদান অনুষ্ঠানে উপরাষ্ট্রপতি তাঁদের সামাজিক পরিবর্তন, শিক্ষার বিস্তার, সামাজিক সম্প্রীতির প্রসার সহ সমাজের বিভিন্ন কু-অভ্যাসের মোকাবিলায় চলচ্চিত্র নির্মাণের বিষয় বাছাই করার পরামর্শ দেন।
তিনি বলেন, ‘বর্তমানে মহিলাদের প্রতি হিংসার প্রবনতার সমস্যার মোকাবিলায় আমাদের একটি কঠোর বার্তা দেওয়া উচিত।’ দেশের কোনো কোনো অংশে নারী নির্যাতন ও ধর্ষণের মতো ঘটনায় তিনি উদ্বেগ প্রকাশ করেন। দেশের সংস্কৃতি, ঐতিহ্যের প্রতিফলন যেন চলচ্চিত্রের চরিত্র এবং সংলাপে থাকে তা নিশ্চিত করতে উপরাষ্ট্রপতি চলচ্চিত্র নির্মাতাদের প্রতি আহ্বান জানান। বিশ্বজুড়ে ভারতীয় চলচ্চিত্রের জনপ্রিয়তার প্রসঙ্গে উল্লেখ করে তিনি বলেন, ‘সাংস্কৃতিক দৌত্যের জগতে আমাদের আরও সক্রিয় দূতের প্রয়োজন।’ ভারতীয় চলচ্চিত্র ‘ভারতীয়তার’ গুরুত্বপূর্ণ বার্তা বহন করে।
চলচ্চিত্র জগতের সঙ্গে সরকারের আরও সমন্ময়ের আহ্বান করে উপরাষ্ট্রপতি বলেন, স্হিতিশীল উন্নয়নের লক্ষ্যে আমাদের পর্যটন ক্ষেত্রের প্রসার ঘটাতে হবে। যার মাধ্যমে সারা পৃথিবীর কাছে ভারতের সাংস্কৃতিক বিবিধতা তুলে ধরা সম্ভব হবে।
শ্রী নাইডু সকল পুরস্কার প্রাপককে অভিনন্দন জানান। ২০২০ সালে ভারতীয় চলচ্চিত্র তার নান্দনিকতা ও সৃজনশীলতা আরও বৃদ্ধি করবে বলে তিনি আশা ব্যক্ত করেন। উত্তরাখন্ড ‘চলচ্চিত্র বান্ধব’ রাজ্যের সম্মান পাওয়ায় তিনি তাঁদের অভিনন্দন জানান। এই অনুষ্ঠানে তথ্য ও সম্প্রচার, বন ও জলবায়ু পরিবর্তন, ভারি শিল্প ও জন উদ্যোগ মন্ত্রী শ্রী প্রকাশ জাভড়েকর, তথ্য ও সম্প্রচার সচিব শ্রী রবি মিত্তল, বিচারক মন্ডলীর চেয়ারম্যান, সদস্যবৃন্দ এবং কুমারী কীর্তি সুরেশ, শ্রী অক্ষয় কুমার, শ্রী আয়ুষ্মান খুরানা, শ্রী ভিকি কৌশল সহ পুরস্কার প্রাপকরা উপস্হিত ছিলেন।
CG/CB/NS
(Visitor Counter : 118
নির্বাচনকমিশন
আগামীকাল পশ্চিমবঙ্গে ৯টি লোকসভা কেন্দ্র এবং ৪টি বিধানসভা আসনে ভোটগ্রহণ
কলকাতা, ১৮ মে , ২০১৯
লোকসভা নির্বাচনের সপ্তম তথা অন্তিম পর্যায়ে আগামীকাল রবিবার,পশ্চিমবঙ্গ সহ সাত’টি রাজ্য এবং একটি কেন্দ্রশাসিত অঞ্চলে মোট ৫৯টি আসনের জন্য ভোট নেওয়া হবে। এর মধ্যেপশ্চিমবঙ্গে নয়টি লোকসভা আসনের জন্য ভোটগ্রহণ করা হবে। পশ্চিমবঙ্গের এই পর্যায়ের আসনগুলি হল - দমদম, বারাসাত, বসিরহাট, জয়নগর ,মথুরাপুর ,ডায়মন্ডহারবার, যাদবপুর, কলকাতা দক্ষিণ, এবং কলকাতা উত্তর। এছাড়াও দার্জিলিং, ইসলামপুর, হাবিবপুর এবং ভাটপাড়া বিধানসভাকেন্দ্রের উপনির্বাচনের ভোটও নেওয়া হবে। বাঁকুড়া লোকসভা কেন্দ্রেরশালতোড়া বিধানসভা খন্ডের ছাতারকানালি প্রাথমিক বিদ্যালয়ের বুথে পুনর্নির্বাচনও আগামীকাল হবে। গত ১২ তারিখ এখানে ভোটগ্রহণের সময় কিছু অসঙ্গতির বিষয় রাজ্যের মুখ্য নির্বাচনী আধিকারিক ডঃ আরিজ আফতাব, রিটার্নিং অফিসার, বাঁকুড়া লোকসভা কেন্দ্রের পর্যবেক্ষক জানিয়েছিলেন। আগামীকাল ভোটগ্রহণ শুরু হবে সকাল ৭টা থেকে। চলবে সন্ধ্যা ৬টা পর্যন্ত। উপ নির্বাচনকমিশনার শ্রী সুদীপ জৈন আজ ডঃ আরিজ আফতাবকে ফোন করে আগামীকালের প্রস্তুতির বিষয়ে আলোচনা করেন এবং সন্তোষ প্রকাশ করেন। আগামীকাল নির্বাচনের সময় আরো সতর্ক থাকার জন্যশ্রী জৈন ডঃ আফতাবকে নির্দেশ দেন।
এই পর্বে পশ্চিমবঙ্গে নির্দল সহ ১১টি রাজনৈতিক দলের ১১১ জন প্রার্থীর ভাগ্য নির্ধারিত হবে। এঁদের মধ্যে ১৭ জন মহিলা।রাজ্যে ৯২৩০টি ভোটগ্রহণ কেন্দ্রে ১৭,০৪২টি বুথ থাকছে। এই পর্বে১৪,৯৬৩,১৪৩ জন ভোটদাতার মধ্যে ৭,৬৯৮,০৬৩ জন পুরুষ।মহিলা ভোটদাতার সংখ্যা ৭,২৬৪,৭০৩ জন। তৃতীয় লিঙ্গের ভোটার রয়েছেন ৩৭৭ জন। এই পর্বে ৯০৯২ জন সার্ভিস ভোটার রয়েছেন।৫টির বেশি বুথ একসঙ্গে রয়েছে এরকম ভোটগ্রহণ কেন্দ্রের সংখ্যা ৩৬৭টি। চারটির বেশি বুথ একসঙ্গে রয়েছে ৫৩৪টি কেন্দ্রে।৭২৩টি ভোটগ্রহণ কেন্দ্রে তিনটির বেশি বুথ রয়েছে। ২৯৬৭টি কেন্দ্রে ২টিরবেশি এবং ৪৬৩৯টি কেন্দ্রে ১টির বেশি বুথ রয়েছে।আগামীকাল যে নয়টি ভোটগ্রহণ কেন্দ্রে ভোট হবে তারমধ্যে যাদবপুর কেন্দ্রে ভোটদাতার সংখ্যা সর্বোচ্চ౼১৮,১৬,১১৭ জন।এঁদের মধ্যে যথাক্রমে ৯,০৯,০৭১ জন এবং ৯,০৬,৯৭১ জন পুরুষ ও মহিলা ভোটদাতা।এই কেন্দ্রে তৃতীয় লিঙ্গের ভোটদাতার সংখ্যা সর্বোচ্চ౼৭৫ জন। কলকাতা উওর কেন্দ্রে ১৫৩টি এবং দক্ষিণ ২৪ পরগণা জেলায় ১২৪টিবুথ মহিলারা পরিচালনা করবেন।
পশ্চিমবঙ্গে সপ্তম পর্বে ২০,৪৮২টি ভিভিপ্যাট, ২১,৭৬০টি বৈদ্যুতিন ভোটগ্রহণ যন্ত্র, ১৯,৭৭০টি কন্ট্রোলিং ইউনিট ব্যবহার করা হবে।ভোটকর্মীদের জন্য পানীয় জল, বিদ্যুৎ, আলো, পাখা, শৌচাগার, চিকিৎসার সরঞ্জাম রাখা থাকছে।প্রবল গরমের থেকে বাঁচতে ভোটদাতাদের জন্য ছাউনি, পানীয় জলের ব্যবস্থা করা হচ্ছে।প্রয়োজনে কাউকে হাসপাতালে নিয়ে যেতে হলে দ্রুত অ্যাম্বুলেন্সের ব্যবস্থা থাকছে।
এছাড়া দার্জিলিং বিধানসভা কেন্দ্রে ভোটারের সংখ্যা ২,৩৪,৯৯৭ জন।ইসলামপুর, হাবিবপুর  এবং ভাটপাড়া বিধানসভা কেন্দ্রের জন্য ভোটদাতার সংখ্যা যথাক্রমে ২,০৩,৮৯১ জন,২,৪০,০৭১ জন এবং ১,৪৯,১৬৪ জন । ইসলামপুরে ১০ জন, হাবিবপুরে ৭ জন এবং ভাটপাড়ায় ১ জন তৃতীয় লিঙ্গের ভোটদাতা রয়েছেন।দার্জিলিং বিধানসভা কেন্দ্রের উপনির্বাচনে ৯ জন, ইসলামপুরবিধানসভা কেন্দ্রের উপনির্বাচনে ৫ জন , হাবিবপুর বিধানসভা কেন্দ্রের উপনির্বাচনে ৮ জন এবং ভাটপাড়া বিধানসভা কেন্দ্রে ১২ জন প্রার্থী প্রতিদ্বন্দ্বিতার আসরে রয়েছেন।অবাধ , সুষ্ঠু ও গ্রহণযোগ্য ভোটগ্রহণ সুনিশ্চিত করতে কমিশন সব পর্যবেক্ষককে সতর্ক থাকতে বলেছে।
CG/CB
(Visitor Counter : 374
কেন্দ্রীয়মন্ত্রিসভা
ভারত ও ফিলিপিন্সের মধ্যে সংশোধিত বিমান পরিষেবা চুক্তি স্বাক্ষরের প্রস্তাব অনুমোদন করেছে কেন্দ্রীয় মন্ত্রিসভা
নয়াদিল্লী, ২৩ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে ভারত ও ফিলিপিন্সের মধ্যে সংশোধিত বিমান পরিষেবা চুক্তি স্বাক্ষরের প্রস্তাবটিকে অনুমোদন করা হয়েছে।
দুটি দেশের মধ্যে অসামরিক ক্ষেত্রে বিমান চলাচলের জন্য পরিবর্তিত এই পরিষেবা চুক্তিটি অত্যন্ত তাৎপর্যপূর্ণ। এর ফলে দুই দেশের মধ্যে বিমান সংস্থাগুলি আরও বাধাহীন ভাবে যোগাযোগ গড়ে তুলবে এবং এক্ষেত্রে নিরাপত্তা ও সুরক্ষা সুনিশ্চিত হবে। এই বিমান চলাচলের ফলে দুটি দেশের মধ্যে ব্যবসা-বাণিজ্য, বিনিয়োগ, পর্যটন ও সাংস্কৃতিক আদান-প্রদানের সম্ভাবনা গড়ে উঠবে।
প্রধানমন্ত্রীরদপ্তর
সিঙ্গাপুরের প্রধানমন্ত্রীর সঙ্গে প্রধানমন্ত্রীর সাক্ষাৎ
নয়াদিল্লী, ৩০ অক্টোবর, ২০২১
প্রধানমন্ত্রী শ্রী নরেন্দ্র মোদী ইতালীর রোমে অনুষ্ঠিত জি-২০ শীর্ষ সম্মেলনের ফাঁকে ৩০ অক্টোবর সিঙ্গাপুরের প্রধানমন্ত্রী মিঃ লি সিয়াং লুঙ-এর সঙ্গে দ্বিপাক্ষিক বৈঠক করেন।
কোভিড পরবর্তী সময়ে এটি তাঁদের প্রথম ব্যক্তিগত স্তরে সাক্ষাৎ। উভয় নেতা জলবায়ু পরিবর্তন প্রতিরোধে আন্তর্জাতিক স্তরে উদ্যোগ এবং আসন্ন সিওপি২৬ সম্মেলন নিয়ে আলোচনা করেন। আলোচনায় দ্রুত টিকাকরণের মধ্য দিয়ে কোভিড-১৯ মহামারীকে প্রতিহত করার বিষয় নিয়েও কথা হয়েছে। এছাড়াও তাঁরা গুরুত্বপূর্ণ ওষুধের সরবরাহ নিশ্চিত করার প্রসঙ্গে সহমত পোষণ করেছেন। ভারতে কোভিডের দ্বিতীয় ঢেউয়ের সময় সিঙ্গাপুর সাহায্য করায় প্রধানমন্ত্রী মিঃ লুং-কে ধন্যবাদ জানান। প্রধানমন্ত্রী লুং শ্রী মোদীকে ভারতে দ্রুত টিকাকরণের জন্য অভিনন্দন জানান। আলোচনায় দু-দেশের জনসাধারণের মধ্যে যোগাযোগ বাড়ানো এবং এক দেশ থেকে অন্য দেশে যাতায়াতের মাধ্যমে পরিস্থিতি স্বাভাবিক করার মতো বিষয়গুলি স্থান পেয়েছে।
CG/CB/NS
(
দক্ষতাউন্নয়নওশিল্পোদ্যোগমন্ত্রক
কর্মহীনদের জন্য ডিজিট্যাল দক্ষতা
নতুনদিল্লি, ১৪ই সেপ্টেম্বর, ২০২০
চতুর্থ শিল্প বিপ্লবের চাহিদা পূরণে যুবসম্প্রদায়ের দক্ষতা নিশ্চিত করতে কোভিড পরবর্তী সময়ে ডিজিট্যাল দক্ষতা অত্যন্ত গুরুত্বপূর্ণ । ডিরেক্টোরেট জেনারেল অফ ট্রেনিং জুন মাসে আইবিএমের সঙ্গে একটি সমঝোতা পত্র সাক্ষর করেছে। কর্মপ্রার্থীদের দক্ষতা বৃদ্ধির জন্য ওই সংস্থার সাহায্যে বিনামূল্যে ডিজিট্যাল পদ্ধতির বিষয়ে প্রশিক্ষণ দেওয়া হবে। কর্মপ্রার্থী এবং শিল্পোদ্যোগীরা অন লাইনের মাধ্যমে প্রশিক্ষণের সুযোগ পাচ্ছেন। এর ফলে তাঁরা তাঁদের কেরিয়ার বা ব্যবসা বাণিজ্যে সুফল পাবেন। ন্যাশনাল স্কিল ট্রেনিং ইন্সটিটিউটগুলি থেকে ক্লাউড কম্পিউটিং এবং কৃত্রিম মেধার বিষয়ে প্রশিক্ষণ দেওয়া হবে। শিক্ষা মন্ত্রক জুন মাসে ‘যুক্তি২.০’ উদ্যোগ শুরু করেছে। এখান থেকে বাণিজ্যিক ভাবে সম্ভাবনা রয়েছে এ ধরণের প্রযুক্তির বিষয়ে নতুন উদ্যোগ যারা শুরু করছেন, তাঁরা নানা রকমের সাহায্য উচ্চ শিক্ষা প্রতিষ্ঠানগুলি থেকে পাবেন।
কেন্দ্র স্বাস্থ্য পরিষেবা ক্ষেত্রে ডিজিট্যাল ব্যবস্থাপনা শুরুর উদ্যোগ নিয়েছে। ‘ই সঞ্জীবনী’ উদ্যোগের মাধ্যমে মানুষ, রোগের বিষয়ে চিকিৎসকের পরামর্শ নিতে পারবেন। এই জাতীয় বৈদ্যুতিন প্ল্যাটফর্মের ব্যবহার করার জন্য ১২হাজার কমিউনিটি স্বাস্থ্য আধিকারিক ও চিকিৎসককে প্রশিক্ষণ দেওয়া হয়েছে। ন্যাশনাল টেলিমেডিসিন সার্ভিসের মাধ্যমে ১লক্ষ ৫০ হাজার পরামর্শ চিকিৎসকদের থেকে বাড়িতে বসে রোগীরা পেয়েছেন, আবার অনেক ক্ষেত্রে চিকিৎসকরাও অন্য চিকিৎসকদের থেকে পরামর্শ নিয়েছেন।
লোকসভায় আজ এক প্রশ্নের লিখিত জবাবে এই তথ্য জানিয়েছেন দক্ষতা বিকাশ ও শিল্পোদ্যোগ মন্ত্রী শ্রী আর কে সিং।
(CG/CB
অর্থমন্ত্রক
অক্টোবর মাসে জিএসটি খাতে রাজস্ব সংগ্রহের পরিমান ১ লক্ষ কোটি টাকা ছাড়ালো
নয়াদিল্লি, ০১ নভেম্বর, ২০১৮
অভিন্ন পণ্য ও পরিষেবা কর  খাতে সদ্য সমাপ্ত অক্টোবর মাসে রাজস্ব সংগ্রহের পরিমান ১ লক্ষ কোটি টাকা ছাড়িয়েছে। এই রাজস্ব সংগ্রহের মধ্যে সিজিএসটি খাতে আদায় হয়েছে ১৬ হাজার ৪৬৪ কোটি টাকা, এসজিএসিটি খাতে আদায়ের পরিমাণ ২২ হাজার ৮২৬ কোটি টাকা, আই জিএসিটি খাতে আদায়ের পরিমাণ ৫৩ হাজার ৪১৯ কোটি টাকা  এবং সেস থেকে আদায়ের পরিমাণ ৮ হাজার কোটি টাকা রয়েছে।
গত সেপ্টেম্বর মাস থেকে ৩১ অক্টোবর পর্যন্ত জিএসটিআর থ্রিবি রিটার্ন দাখিলের সংখ্যা ছিল ৬৭ লক্ষ ৪৫ হাজার।
কেন্দ্রীয় সরকার সিজিএসটি খাতে ১৭ হাজার ৪৯০ কোটি টাকা এবং এসজিএসটি খাতে ১৫ হাজার ১০৭ কোটি টাকার নিষ্পত্তি করেছে। এছাড়াও কেন্দ্রীয় সরকারের কাছে আইজিএসটি বাবদ থাকা অর্থের মধ্যে ৩০ হাজার কোটি টাকার নিষ্পত্তি করেছে। অক্টোবর মাসে জিএসটি সংক্রান্ত বিভিন্ন অমিমাংসিত বিষয়ের স্হায়ী সমাধানের পর কেন্দ্রীয় সরকার এবং রাজ্য সরকারগুলির রাজস্বের পরিমাণ ছিল যথাক্রমে ৪৮ হাজার ৯৫৪ কোটি টাকা এবং ৫২ হাজার ৯৩৪ কোটি টাকা।
জিএসটি বাবদ রাজস্ব সংগ্রহের পরিমাণ গত সেপ্টেম্বর মাসে সংগৃহীত ৯৪ হাজার ৪৪২ কোটি টাকা থেকে ৬.৬৪ শতাংশ বেড়ে অক্টোবর মাসে ১ লক্ষ ৭১০ কোটি টাকায় পৌঁছেছে। কেরালা, ঝাড়খন্ড, রাজস্হান, উত্তরাখন্ড এবং মহারাষ্ট্র থেকে অক্টোবর মাসে উল্লেখযোগ্য হারে জিএসটি সংগ্রহের পরিমাণ বৃদ্ধি পেয়েছে।
CG/BD/NS/…
(Visitor Counter : 116
স্বরাষ্ট্র মন্ত্রক
সুভাষ চন্দ্র বসু নামাঙ্কিত আপদা প্রবন্ধন পুরস্কার ২০২০ ঘোষিত
নয়াদিল্লি, ২৩ জানুয়ারি, ২০২০
বহু সংগঠন ও ব্যক্তি বিশেষ কোনো বিপর্যয়ের পর ক্ষতিগ্রস্হ মানুষের দূর্দশা দুর করতে নীরবে কাজ করে চলে। বিপর্যয় মোকাবিলায় আগাম সতর্কবার্তা, প্রতিকারমূলক ব্যবস্হা, বিপর্যয়ের পরবর্তী প্রভাব হ্রাস, উপযুক্ত প্রস্তুতি, ত্রাণ ও উদ্ধারকার্য এবং পুনর্বাসনের কাজ চালানো হয়। বিপর্যয়ের মোকাবিলার ক্ষেত্রে সংগঠন বা ব্যক্তি বিশেষের অসামান্য কাজের স্বীকৃতি স্বরুপ কেন্দ্রীয় সরকার সুভাষ চন্দ্র বসুর নামে আপদা প্রবন্ধন পুরস্কার ২০২০ ঘোষণা করেছে। নেতাজী সুভাষ চন্দ্র বসুর জন্মবার্ষিকী উদযাপন উপলক্ষ্যে প্রতি বছর ২৩শে জানুয়ারি এই পুরস্কার প্রাপকদের নাম ঘোষণা করা হয়।
এবারের আপদা প্রবন্ধন পুরস্কারের জন্য সংগঠন ও ব্যক্তি বিশেষের কাছ থেকে প্রায় ৩৩০টি মনোনয়ন পাওয়া যায়। দুটি উচ্চস্তরীয় কমিটি প্রাপ্ত মনোনয়নগুলি খতিয়ে দেখে পুরস্কার প্রাপকদের নাম চূড়ান্ত করে। ২০২০র আপদা প্রবন্ধন পুরস্কার পাচ্ছে সাংগঠনিক বিভাগে উত্তরাখন্ডের বিপর্যয় ঝুঁকি হ্রাস ও ব্যবস্হাপনা কেন্দ্র। ব্যক্তি বিশেষ বিভাগে এই পুরস্কারের জন্য নির্বাচিত হয়েছেন শ্রী কুমার মুন্নান সিং। পুরস্কার স্বরুপ একটি সংগঠনকে মানপত্র ও নগদ ৫১ লক্ষ টাকা দেওয়া হয়। ব্যক্তি বিশেষের ক্ষেত্রে পুরস্কার স্বরুপ দেওয়া হয় মানপত্র ও নগদ ৫ লক্ষ টাকা।
উল্লেখ করা যেতে পারে ২০১৯এ গাজিয়াবাদের জাতীয় বিপর্যয় মোকাবিলা বাহিনীর অষ্টম ব্যাটেলিয়ন আপদা প্রবন্ধন পুরস্কার পায়।
CG/BD/NS
(Visitor Counter : 101
প্রধানমন্ত্রীরদপ্তর
প্রধানমন্ত্রী ১৮ অক্টোবর ৯০তম ইন্টারপোল সাধারণ অধিবেশনে ভাষণ দেবেন
নয়াদিল্লি, ১৭ অক্টোবর, ২০২২
প্রধানমন্ত্রী শ্রী নরেন্দ্র মোদী ১৮ অক্টোবর নতুন দিল্লির প্রগতি ময়দানে দুপুর ১টা ৪৫ মিনিটে মিনিটে ৯০তম ইন্টারপোল সাধারণ অধিবেশনে ভাষণ দেবেন।
১৮ থেকে ২১ অক্টোবর পর্যন্ত ইন্টারপোল - এর ৯০তম সাধারণ অধিবেশন অনুষ্ঠিত হবে। বৈঠকে ইন্টারপোল – এর ১৯৫টি সদস্য দেশের মন্ত্রী, পুলিশ প্রধান, জাতীয় তদন্ত ব্যুরো’র প্রধান এবং বরিষ্ঠ পুলিশ আধিকারিকদের সমন্বয়ে গঠিত প্রতিনিধিরা অংশ নেবেন। এই সাধারণ অধিবেশনটি হ’ল ইন্টারপোল - এর সর্বোচ্চ পরিচালন গোষ্ঠী, যারা বছরে একবার মিলিত হয়ে এর কার্যপ্রণালী নিয়ে গুরুত্বপূর্ণ সিদ্ধান্ত নিয়ে থাকে।
প্রায় ২৫ বছর পর ভারতে ইন্টারপোল সাধারণ অধিবেশন অনুষ্ঠিত হচ্ছে। এটি শেষবার অনুষ্ঠিত হয়েছিল ১৯৯৭ সালে। ভারতের স্বাধীনতার ৭৫ বছর উদযাপন উপলক্ষে ২০২২ সালে নতুন দিল্লিতে ইন্টারপোল সাধারণ অধিবেশন আয়োজন করার জন্য ভারতের প্রস্তাব বিপুল সংখ্যাগরিষ্ঠতায় সাধারণ অধিবেশনে গৃহীত হয়। এই অনুষ্ঠানটি সমগ্র বিশ্বের কাছে ভারতের আইন-শৃঙ্খলা ব্যবস্থার সেরা অনুশীলনগুলি প্রদর্শন করার একটি সুযোগ করে দেবে।
কেন্দ্রীয় স্বরাষ্ট্রমন্ত্রী, ইন্টারপোলের সভাপতি আহমেদ নাসের আল রাইসি এবং মহাসচিব শ্রী জুরগেন স্টক, সিবিআই অধিকর্তাও অনুষ্ঠানে উপস্থিত থাকবেন।
PG/AB/SB
(
যুবওক্রীড়াবিষয়কমন্ত্রক
অতনু দাস এবং মেহুলি ঘোষকে যুব ও ক্রীড়া মন্ত্রকের টার্গেট অলিম্পিক পোডিয়াম প্রকল্পে পুনরায় যুক্ত করা হয়েছে
টপস্, উন্নয়ন গোষ্ঠীতে তরুণ শ্যুটার তিলোত্তমা সেনকে অন্তর্ভুক্ত করা হয়েছে
নয়াদিল্লি, ১১ এপ্রিল, ২০২৩
অলিম্পিয়ান তীরন্দাজ এবং বিশ্ব চ্যাম্পিয়নশিপে রৌপ্য পদক বিজেতা অতনু দাসকে এই বছর ঘরোয়া ক্ষেত্রে তাঁর ফলাফল এবং তীরন্দাজী বিশ্বকাপ প্রতিযোগিতায় ফলাফলের ভিত্তিতে পুনরায় যুব ও ক্রীড়া মন্ত্রকের টার্গেট অলিম্পিক পোডিয়াম প্রকল্পে যুক্ত করা হয়েছে। অতনুর সংগ্রহে রয়েছে ৬৭৩ পয়েন্ট। পুরুষদের রিকার্ভ ব্যক্তিগত তালিকায় তিনি চতুর্থ স্থানে রয়েছেন।
রাইফেল শ্যুটার মেহুলি ঘোষ এই বছর ১০ মিটার এয়ার রাইফেল বিভাগে জাতীয় শ্যুটিং – এর ট্রায়ালে জয়লাভ করেন। ১৫ বছর বয়সী তিলোত্তমা এর আগে কায়েরো বিশ্বকাপ প্রতিযোগিতায় এয়ার রাইফেল বিভাগে ব্রোঞ্জ পদক জয়লাভ করেন। তিনি জুনিয়র বিশ্বকাপ প্রতিযোগিতায় ব্রোঞ্জ পদক পান। তাঁদেরকেও এবছরের টপস্ উন্নয়ন গোষ্ঠীর তালিকাভুক্ত করা হয়েছে।
সর্বমোট ২৭টি নতুন নাম রয়েছে এবছরের টপস্ কোর এবং উন্নয়ন তালিকায়। এর মধ্যে অ্যাথলিটের সংখ্যা ২৭০।
বিস্তারিত তালিকা জানতে এই লিঙ্কটি ক্লিক করুন - https://static.pib.gov.in/WriteReadData/specificdocs/documents/2023/may/doc2023511197101.pdf
PG/PM/SB
(Visitor Counter : 38
স্বাস্থ্যওপরিবারকল্যাণমন্ত্রক
প্রথম লকডাউনের পর থেকে দেশে সংক্রমিতদের মৃত্যুর হার বর্তমানে সবথেকে কম- ২.১৫ শতাংশ
প্রায় ১১ লক্ষ সংক্রমিত আরোগ্য লাভ করেছেন
গত ২৪ ঘন্টায় ৩৬,৫০০র বেশি সুস্থ হয়ে উঠেছেন
নয়াদিল্লী, ১ আগস্ট, ২০২০
আন্তর্জাতিক বিচারে কোভিড-১৯এর কারণে সংক্রমিতদের মৃত্যুর হার ভারতে সবথেকে কম। আজ এই হার ২.১৫ শতাংশ, প্রথম পর্যায়ের লকডাউন শুরু হওয়ার পর যা সর্বনিম্ন। জুন মাসের মাঝামাঝি সময়ে এই হার ছিল ৩.৩৩ শতাংশ, সেই হার ক্রমশ হ্রাস পাচ্ছে।
সমন্বিতভাবে পর্যায়ক্রমে বিভিন্ন উদ্যোগ গ্রহণ এবং ‘টেস্ট ট্রাক ট্রিট’ কৌশল অবলম্বন করে কেন্দ্র এবং রাজ্য ও কেন্দ্রশাসিত অঞ্চলগুলি একযোগে কাজ করছে। নমুনা পরীক্ষার পরিমাণ বৃদ্ধি করে সংক্রমিতদের দ্রুত শনাক্তকরণ এবং চিকিৎসার ব্যবস্থা করা হচ্ছে। এরফলে দেশে সংক্রমিতের মৃত্যুর হার ক্রমশ কমছে।
মৃত্যু হার কমার পাশাপাশি সংক্রমণ প্রতিহত করার জন্য একটি সর্বাত্মক উদ্যোগ গ্রহণ করা হয়েছে। তারফলে দেশে দৈনিক ৩০ হাজারের বেশি সংক্রমিত সুস্থ হয়ে উঠছেন।
প্রায় ১১ লক্ষ সংক্রমিত এ পর্যন্ত আরোগ্যলাভ করেছেন। গত ২৪ ঘন্টায় ৩৬ হাজার ৫৬৯ জন আরোগ্য লাভ করায় মোট সুস্থ হয়ে উঠেছেন ১০,৯৪,৩৭৪ জন। সংক্রমিতদের সুস্থ হয়ে ওঠার হার বর্তমানে ৬৪.৫৩ শতাংশ।
সংক্রমিতরা দ্রুত সুস্থ হওয়ার ফলে চিকিৎসাধীন সংক্রমিত এবং সুস্থ হয়ে ওঠার সংখ্যার মধ্যে পার্থক্য বাড়ছে। বর্তমানে এই পার্থক্যর পরিমাণ ৫,২৯,২৭১। দেশে এখন ৫,৬৫,১০৩ জন সংক্রমিত চিকিৎসকদের তত্বাবধানে আছেন।
ত্রিস্তরীয় হাসপাতাল পরিকাঠামোর ফলে রোগীদের চিকিৎসা করতে সুবিধা হচ্ছে। বর্তমানে ১৪৮৮টি কোভিড নির্ধারিত হাসপাতালে ২,৪৯,৩৫৮টি আইসোলেশন বেড, ৩১,৬৩৯টি আইসিইউ বেড এবং ১,০৯,১১৯টি বেডে অক্সিজেন দেওয়ার ব্যবস্থা রয়েছে। কোভিড নির্ধারিত স্বাস্থ্যকেন্দ্রের সংখ্যা এই মুহূর্তে ৩২৩১টি। এই স্বাস্থ্য কেন্দ্রগুলিতে ২,০৭২৩৯টি আইসোলেশন বেড, ১৮,৬১৩৩ আইসিইউ বেড এবং ৬,৬৬৮টি ভেন্টিলেটরের ব্যবস্থা করা হয়েছে। এছাড়াও এই কেন্দ্রগুলিতে ৭৪,১৩০টি বেডে অক্সিজেনের ব্যবস্থা করা আছে। বর্তমানে ১০,৭৫৫টি কোভিড কেয়ার সেন্টারে ১০,০২,৬৮১টি শয্যার ব্যবস্থা করা হয়েছে। রাজ্য, কেন্দ্রশাসিত অঞ্চল এবং বিভিন্ন কেন্দ্রীয় প্রতিষ্ঠানে কেন্দ্র ২ কোটি ৭৩ লক্ষ ৮৫ হাজার এন৯৫ মাস্ক, ১ কোটি ২১ লক্ষ ৫০ হাজার ব্যক্তিগত সুরক্ষা সরঞ্জাম এবং ১০ কোটি ৮৩ লক্ষ ৭৭ হাজার হাইড্রক্সিক্লোরোকুইনিন ট্যাবলেট সরবরাহ করেছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19@gov.in অথবা ncov2019@gov.in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
CG/CB/NS
(